Τσαζ Παλμιντέρι

Ο Καλότζερο Λορέντζο (Τσαζ) Παλμιντέρι (αγγλικά: Chazz Palminteri, 15 Μαΐου 1952 - ) Chazz Palminteri bio . Chazzpalminteri.net. Retrieved on November 19, 2013. είναι Αμερικανός ηθοποιός. Είναι κυρίως γνωστός για την ερμηνεία του στην ταινία Σφαίρες πάνω από το Μπρόντγουεϊ που προτάθηκε για Όσκαρ και τον επαναλαμβανόμενο ρόλο του ως Σόρτι στο Modern Family.

 Πρώτα χρόνια 
Γεννήθηκε στις 15 Μαΐου 1952 στο Μπρονξ της Νέας Υόρκης, γιος της Ρόουζ, νοικοκυράς, και του Λορέντζο Παλμιντέρι, οδηγού λεωφορείου. Μεγάλωσε στη γειτονιά Μπελμόντ του Μπρονξ. Οι οικογένεια Παλμιντέρι είναι σικελικής καταγωγής. Οι παππούδες του παντρεύτηκαν το 1908 και μετανάστευσαν στις Ηνωμένες Πολιτείες το 1910 από το Μένφι της επαρχίας Αγκριτζέντο της Σικελίας. Σε ηλικία εννέα ετών, ο Παλμιντέρι είδε τη δολοφονία ενός μαφιόζου μπροστά στην πολυκατοικία του. Η αστυνομία τον ανέκρινε, αλλά εκείνος υποστήριξε ότι δεν είδε το περιστατικό.

Δυσκολεύτηκε να γίνει ηθοποιός, μοιράζοντας τον χρόνο του ανάμεσα στο να παίζει σε έργα εκτός Μπρόντγουεϊ και στο να κάνει τον πορτιέρη, δίπλα στον Ντολφ Λούντγκρεν.

 Καριέρα 

 Θέατρο 
Ο Παλμιντέρι πρωταγωνίστησε στο Μπρόντγουεϊ στο έργο A Bronx Tale, αυτοβιογραφικό μονόλογο βασισμένο στην παιδική του ηλικία, που έπαιξε στο Theatre West στο Λος Άντζελες το 1989.The Villager, Vol. 77, No. 23; November 7–13, 2007 Ο Παλμιντέρι δηλώνει ότι άρχισε να γράφει το έργο αφού απολύθηκε από ένα κλαμπ όταν, ως πορτιέρης, αρνήθηκε την είσοδο στον σούπερ πράκτορα Σουίφτι Λάζαρ."Broadway Names with Julie James," On Broadway, SiriusXM, October 11, 2012.Winn, Steven. "Palminteri revisits 'A Bronx Tale'" San Francisco Chronicle, September 23, 2008. Η παραγωγή του Μπρόντγουεϊ, σε σκηνοθεσία του Τζέρι Ζακς και μουσική του Τζον Γκρομάδα,  έκανε πρεμιέρα στις 25 Οκτωβρίου, με διάρκεια παραστάσεων 18 εβδομάδες. Ο Παλμιντέρι παίζει 18 ρόλους στο A Bronx Tale, το οποίο απεικονίζει τη σκληρή παιδική ηλικία στους δρόμους του Μπρονξ."Cheri, Based on Colette's Classic Novella, Begins Performances Off-Broadway". Broadway.com. November 19, 2013.

Ο Παλμιντέρι πρωταγωνίστησε δίπλα στον Κένι Ντακουίλα στο έργο του Κένι Ντακουίλα με τίτλο Unorganized Crime.

 Κινηματογραφική καριέρα 
Ο Ρόμπερτ Ντε Νίρο είδε την παράσταση A Bronx Tale του Παλμιντέρι στο Μπρόντγουεϊ το 1990 και οι δυο τους συνεργάστηκαν για να προσαρμόσουν το έργο στην ταινία Ιστορίες του Μπρονξ. Ο Παλμιντέρι έγραψε το σενάριο και πρωταγωνίστησε ως Σάνι, ενώ ο Ντε Νίρο σκηνοθέτησε την ταινία, κάνοντας το σκηνοθετικό του ντεμπούτο, συμπρωταγωνιστώντας επίσης ως Λορέντζο, πατέρας του Καλότζερο. Η ταινία γνώρισε εμπορική και κριτική επιτυχία. Το 1994, ο Παλμιντέρι έπαιξε τον μοχθηρό Τσιτς στη μαύρη κωμωδία Σφαίρες πάνω από το Μπρόντγουεϊ, για την οποία ήταν υποψήφιος για το Όσκαρ Β' Ανδρικού Ρόλου.

Ο Παλμιντέρι είχε επίσης ρόλους σε ταινίες όπως Συνήθεις ύποπτοι, Οικογένεια Περέζ, Τζέιντ και Οι διαβολογυναίκες, καθώς και κωμικούς ρόλους σε ταινίες όπως Δύο γυναίκες, τρεις βαλίτσες κι εγώ, Ανάλυσέ το και Απ' τα ψηλά στα χαμηλά.

Εμφανίστηκε σε πολλές διαφημίσεις για την κόλα Vanilla, στις οποίες ερμήνευε έναν αρχιμαφιόζο που απειλούσε άτομα για να επαινέσουν τη γεύση του εν λόγω προϊόντος. Ο Παλμιντέρι έχει ερμηνεύσει ρόλους σε διάφορες ταινίες κινουμένων σχεδίων, με πιο αξιοσημείωτους τον Σμόκι στον Ποντικομικρούλη και τον Γούλγουορθ στην Κοκκινοσκουφίτσα.

Έκανε το σκηνοθετικό του ντεμπούτο σε ένα επεισόδιο του Oz.

Το 2004 ο Παλμιντέρι έλαβε το "Indie Hero Award" από το Φεστιβάλ Ανεξάρτητου Κινηματογράφου Method Fest για τα καλλιτεχνικά του επιτεύγματα στον κινηματογράφο.

 Τηλεόραση 
Στις 20 Ιανουαρίου 2010, ο Παλμιντέρι έκανε γκεστ εμφάνιση στην τηλεοπτική σειρά Modern Family και έπαιξε τον ίδιο ρόλο στο επεισόδιο της 2ας Νοεμβρίου 2011. Ο Παλμιντέρι έχει επαναλάβει τον ρόλο δύο φορές κατά τον 5ο κύκλο. Τον Ιούνιο του 2010, άρχισε να παίζει ως γκεστ στο αστυνομικό δράμα του TNT Rizzoli & Isles.

 Επιχειρήσεις 
Το 2011, ο Παλμιντέρι άνοιξε ένα εστιατόριο, το Chazz: A Bronx Original, στη γειτονιά Little Italy της Βαλτιμόρης. Τα κύρια φαγητά του είναι η πίτσα και το ιταλικό φαγητό. Ωστόσο, το εστιατόριο έκλεισε το 2015. Ο Παλμιντέρι άνοιξε κι άλλο ιταλικό εστιατόριο, το Chazz Palminteri Ristorante Italiano, στη Νέα Υόρκη στη Δεύτερη Λεωφόρο.

 Προσωπική ζωή 
μικρογραφία| Ο Παλμιντέρι με τη σύζυγό του Τζιάνα Ραναούντο στη Νέα Υόρκη, 2010.
Ο Παλμιντέρι ζει στο Γουεστσέστερ της Νέας Υόρκης στην πόλη Μπέντφορντ. Περιγράφει τον εαυτό του ως «πολύ θρήσκο», πιστό καθολικό.Rypka, Marsala (December 2009) . Παντρεύτηκε την Τζιάνα Ραναούντο το 1992 και έχουν μαζί δύο παιδιά. Είναι οπαδός των Νιου Γιορκ Γιάνκις.

 Φιλμογραφία 
ΈτοςΠρωτότυπος τίτλοςΕλληνική μετάφρασηΡόλος1984Home Free Allπειρατής φορτηγού1985The Last DragonΟ τελευταίος δράκοςάντρας #21991OscarΔύο γυναίκες, τρεις βαλίτσες κι εγώΚόνι1992Innocent BloodΑγνό αίμαΤόνι ΣίλβαThere Goes the NeighborhoodΛάιλ Κορέντε1993A Bronx TaleΙστορίες του ΜπρονξΣάνι Λοσπέκιο1994Bullets over BroadwayΣφαίρες πάνω από το ΜπρόντγουεϊΤσιτς1995The Usual SuspectsΣυνήθεις ύποπτοιειδικός πράκτορας Ντέιβ ΚούτζανThe Perez FamilyΟικογένεια ΠερέζΤζον ΠιρέλιThe Last WordΎποπτος κόσμοςΡίκιJadeΤζέιντΜατ Γκάβιν1996DiaboliqueΟι διαβολογυναίκεςΓκάι ΜπάρανFaithfulΑπιστίεςΤόνιMulholland FallsΕντολή εν λευκώΕλρόι Κούλιτζ1998Scar CityΣημαδεμένη πόληΛέιν ΝτέβονHurlyburlyΆνω κάτωΦιλA Night at the RoxburyΤρελές νύχτες στο ΡόξμπεριΜπένι Ζαντίρ1999Analyze ThisΑνάλυσέ τοΠρίμο ΣιντόνεStuart LittleΟ ΠοντικομικρούληςΣμόκι2001Down to EarthΑπ'τα ψηλά στα χαμηλάβασιλιάςLady and the Tramp II: Scamp's AdventureΗ λαίδη και ο αλήτης ΙΙ: Η περιπέτεια του ΣκαμπMπάστερOne Eyed KingΟ βασιλιάς του ΜανχάτανΈντι Ντούγκαν2002Poolhall JunkiesΟι επαγγελματίεςΤζο2003One Last RideΤελευταίο στοίχημαΤουίτJust Like Mona2004NoelΑριζόνα2005Hoodwinked!ΚοκκινοσκουφίτσαΓούλγουορθBullets Over HollywoodΤσαζ ΠαλμιντέριIn the MixΦρανκ2006Running ScaredΤρέξε γρήγοραεπιθεωρητής ΡαϊντέλPushΒινςA Guide to Recognizing Your SaintsΕγχειρίδιο αναγνώρισης αγίωνΜόντιArthur and the MinimoysΟ Άρθουρ και οι Μινιμόιταξιδιωτικός πράκτορας (φωνή)Little ManΜικρός στο μάτι...Γουόκεν2007Body ArmourΟ σωματοφύλακαςΜάξγουελThe DukesΤζορτζ2008Yonkers JoeΤζοJoleneΤζολίνΣαλ Φοντέιν2011The Oogieloves in the Big Balloon AdventureΜάρβιν ΜίλκσεϊκSafeΈντι2012The Stone PonyΆντζελο ΚασέλαMighty FineΤζο Φάιν2013Once Upon a Time in QueensΜπεν ΡόουζUnderdogsΣτίνκι (φωνή)2014Henry & MeΜπέιμπ Ρουθ (φωνή)2015LegendΔίδυμοι θρύλοιΆντζελο Μπρούνο2019VaultΗ ληστεία της ΜαφίαςΡέιμοντ Πατριάρκα

 Παραπομπές 

 Εξωτερικοί σύνδεσμοι 


 A Bronx Tale on Broadway | The Official Website
 AskChazz.com


Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου